CELEX: 
Language: ro
Date: 2020-08-31 00:00:00
Title: REGULAMENTUL DELEGAT (UE) …/… AL COMISIEI de modificare a articolului 25 din Regulamentul (CE) nr. 1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor, în ceea ce privește vopselele personalizate

COMISIA
                               EUROPEANĂ

                                                        Bruxelles, 31.8.2020
                                                        C(2020) 5759 final

                   REGULAMENTUL DELEGAT (UE) …/… AL COMISIEI

                                           din 31.8.2020

      de modificare a articolului 25 din Regulamentul (CE) nr. 1272/2008 al Parlamentului
     European și al Consiliului privind clasificarea, etichetarea și ambalarea substanțelor și a
                     amestecurilor, în ceea ce privește vopselele personalizate

                                   (Text cu relevanță pentru SEE)

RO                                                                                                 RO
 ---pagebreak---                                            EXPUNERE DE MOTIVE

     1.       CONTEXTUL ACTULUI DELEGAT
     În conformitate cu articolul 45 alineatul (1) din Regulamentul (CE) nr. 1272/2008,
     organismele desemnate de statele membre trebuie să fie responsabile de primirea informațiilor
     de la importatorii și utilizatorii din aval cu privire la amestecurile de substanțe chimice
     periculoase pe care le introduc pe piață. Regulamentul (UE) 2017/542 al Comisiei a modificat
     Regulamentul (CE) nr. 1272/2008 prin adăugarea unei anexe care armonizează informațiile
     care trebuie furnizate în ceea ce privește răspunsul în situații de urgență privind sănătatea
     („anexa VIII”)1.
     Anexa VIII a fost adoptată în martie 2017. După adoptare, statele membre și părțile interesate
     din industrie au solicitat modificarea anexei VIII înainte de data de conformitate, din motive
     serioase de preocupare funcțională2. Comisia a comandat un studiu pentru a evalua
     legitimitatea afirmațiilor și impactul asupra entităților responsabile și a concluzionat că, într-
     adevăr, era necesară o modificare a anexei VIII. Modificarea ar constitui o a doua modificare
     a regulamentului, după adoptarea Regulamentului (UE) 2020/11, care a amânat data de
     conformitate a amestecurilor pentru utilizare de către consumatori și a vizat o interpretare mai
     eficientă a normelor, îmbunătățind coerența internă și atenuând anumite consecințe nedorite
     care au devenit evidente doar după adoptarea Regulamentului (UE) 2017/542.
     Comisia propune să se adauge alineatul (8) la articolul 25, precum și să se modifice anexa
     VIII la Regulamentul (CE) nr. 1272/2008, deoarece acestea conțin soluțiile pentru a rezolva
     aceste probleme de funcționalitate.
     În conformitate cu competențele acordate în temeiul Regulamentului (CE) nr. 1272/2008,
     modificat prin Regulamentul (UE) 2019/1243, în special articolul 53c, Comisia trebuie să
     adopte un act delegat separat cu privire la fiecare competență care îi este delegată. Deoarece
     competențele delegate pentru modificarea articolului 25 și a anexei VIII sunt diferite, Comisia
     propune două acte delegate separate.
     Acest act propus conține adăugarea alineatului (8) la articolul 25, oferind o soluție pentru
     vopselele personalizate. Actul constituie doar o parte a soluției, și anume consecința pentru
     obligațiile de etichetare din articolul 25 din Regulamentul (CE) nr. 1272/2008 privind lipsa
     necesității de a crea un UFI pentru vopsele personalizate. Deoarece lipsa necesității de a crea
     un UFI pentru vopselele personalizate este cealaltă parte a soluției, aceasta este stipulată în
     Regulamentul delegat (UE) YYYY/XXX al Comisiei[C(2020)5759].

     2.       CONSULTĂRI ÎNAINTEA ADOPTĂRII ACTULUI
     În temeiul articolului 53a alineatul (4) din Regulamentul (CE) nr. 1272/2008, experții
     desemnați de fiecare stat membru au fost consultați în cadrul grupului de experți CARACAL
     [autorități competente pentru REACH și CLP (E02385)], în conformitate cu normele
     Acordului interinstituțional privind o mai bună legiferare din 13 aprilie 20163.

     1
            JO L 78, 23.3.2017, p. 1–12.

     2
            De exemplu, efectele asupra posibilității de conformitate a amestecurilor cu o compoziție foarte
            variabilă din cauza originii naturale a componenților; dificultatea de a cunoaște compoziția exactă a
            produselor în cazurile care implică lanțuri de aprovizionare complexe; precum și impactul mai multor
            furnizori de componente a amestecului care prezintă aceleași proprietăți tehnice și pericole.

     3
            JO L 123, 12.5.2016, p. 1.

RO                                                       1                                                          RO
 ---pagebreak---      În plus, inițiativa a fost publicată pentru feedback în perioada 12 mai 2020-9 iunie 2020 sub
     titlul „Introducerea cerințelor de etichetare pentru vopselele personalizate relevante pentru
     centrele de informare toxicologică” (https://ec.europa.eu/info/law/better-regulation/have-
     your-say/initiatives/12315-Amending-Regulation-EC-No-1272-2008-as-regards-
     supplemental-labelling-information-for-emergency-health-response). Observațiile publice
     primite pot fi rezumate după cum urmează.
     Comisia a primit 46 observații de la persoane fizice și organizații, în principal legate de
     industria chimică și în majoritate din Europa.
     Mai precis, marea majoritate a observațiilor au fost prezentate de părțile interesate din
     industrie (92 % dintre observații provin de la întreprinderi sau organizații/asociații de
     întreprinderi), în timp ce observațiile prezentate de alte entități au reprezentat 8 % din total
     (4 % - cetățeni ai UE, 2 % - ONG-uri, 2 % - altele).
     În general, autorii observațiilor au salutat cu entuziasm actul propus, afirmând că s-au
     înregistrat progrese semnificative în vederea unei soluții viabile pentru vopselele
     personalizate.
     Marea majoritate a observațiilor au vizat o cerere de amânare a primei date de conformitate, și
     anume 1 ianuarie 2021, stipulată în Regulamentul delegat (UE) YYYY/XXX al Comisiei
     [C(2020)5759]. Motivele oferite au fost numărul mare de amestecuri despre care s-a afirmat
     că trebuie să fie notificate, întârzierea adoptării prezentului act în comparație cu termenul
     inițial din cauza COVID-19 și, în consecință, imposibilitatea de a adopta acest act înainte de
     perioada de netransmitere a Parlamentului European și a Consiliului pentru o anumită
     perioadă din vară4, preocuparea că instrumentele informatice necesare dezvoltate de ECHA, la
     care industria trebuie să își adapteze sistemele, ar putea să nu fie gata la timp și că sistemele
     informatice ale statelor membre pot avea de suferit de pe urma eventualelor încălcări ale
     securității dacă nu sunt gata la timp.
     Comisia nu intenționează să amâne data de conformitate de 1 ianuarie 2021 din următoarele
     motive: Agenția Europeană pentru Produse Chimice (denumită în continuare „agenția”) a
     elaborat și a publicat deja în aprilie 2019 formatul pentru transmitere în conformitate cu
     partea C din anexa VIII. În plus, agenția a elaborat și a creat o bază de date cu funcție de
     căutare, operațională din noiembrie 2019.
     În ceea ce privește gradul de pregătire a sistemelor informatice ale statelor membre, pregătirea
     pentru accesul acestora la baza de date cu funcție de căutare este conform planului pentru
     toate statele care au optat să utilizeze baza de date cu funcție de căutare a agenției. Statele
     membre obțin acces la baza de date cu funcție de căutare numai dacă îndeplinesc toate
     cerințele de securitate și, prin urmare, preocupările legate de încălcările securității sunt
     nefondate.
     Referitor la întârzierea cauzată de COVID-19 și, în consecință, imposibilitatea de a adopta
     acest act înainte de perioada de netransmitere a colegiuitorilor într-o anumită perioadă din
     timpul verii, Comisia estimează că aceasta era de aproximativ două luni și jumătate. În opinia
     Comisiei, aceasta nu justifică însă amânarea datei de conformitate.
     Feedbackul a indicat că un număr semnificativ de amestecuri trebuie să fie notificate începând
     cu 1 ianuarie 2021. Ar trebui să se țină seama de faptul că anexa VIII doar armonizează
     formatul de transmitere și că obligațiile de transmitere în conformitate cu articolul 45 sunt
     deja aplicabile de la intrarea în vigoare a Regulamentul (CE) nr. 1272/2008. O perioadă de
     tranziție până la 1 ianuarie 2025 pentru amestecurile deja notificate în cadrul sistemelor

     4
            JO L 123, 12.5.2016, p. 1.

RO                                                  2                                                    RO
 ---pagebreak---      naționale existente este prevăzută de Regulamentul (UE) 2017/542 și, prin urmare,
     amestecurile deja introduse pe piață pot beneficia de aceasta.
     În ceea ce privește introducerea la articolul 25 a alineatului (8), a fost primită observația
     conform căreia nu există un prag de concentrare pentru menționarea pe ambalajul vopselelor
     personalizate a UFI pentru amestecurile periculoase conținute în acestea și a fost propus un
     prag de 10 %. Grupul de experți consultat și citat mai sus a dezbătut aceeași chestiune și a
     ajuns la concluzia că este nevoie de un prag mult mai scăzut pentru a oferi un răspuns adecvat
     în situații de urgență privind sănătatea. În prezent se introduce un prag de concentrație de 0,1
     %, care este în concordanță cu pragul de identificare a componentelor periculoase într-o
     notificare.
     Referitor la articolul 25 alineatul (8) al doilea paragraf, care prevede obligația de a include
     concentrația unui amestec cu un identificator unic de formulă pe eticheta vopselelor
     personalizate în cazul în care depășește 5 %, părțile interesate din industrie au propus
     creșterea pragului la 10 % pentru a proteja în mod corespunzător informațiile comerciale
     confidențiale. Grupul de experți consultat și citat mai sus a dezbătut aceeași chestiune și a
     concluzionat că limita stabilită ar trebui să fie menținută pentru a oferi un răspuns adecvat în
     situații de urgență privind sănătatea, ținând seama în special de faptul că majoritatea
     vopselelor sunt formulate cu o concentrație mai mică de 5 % a fiecărui component colorant.
     Comisia este de părere că, deoarece proiectul de text permite deja indicarea unui interval de
     concentrații în locul unei concentrații specifice, posibilitatea de a aplica ingineria inversă
     pentru a afla compoziția chimică a amestecului este redusă în mod semnificativ și că
     argumentele oferite nu au fost susținute suficient pentru a justifica o reducere suplimentară a
     nivelului de siguranță.
     Alte sugestii vizau extinderea definiției pentru „vopsele personalizate” la „amestecuri
     colorante personalizate” în conformitate cu articolul 25 alineatul (8) al treilea paragraf și cu
     punctul (5) din secțiunea 2.4 din partea A din anexa VIII pentru a permite tuturor
     amestecurilor colorante personalizate să beneficieze de derogare. În opinia Comisiei, trebuie
     făcută o diferențiere între amestecurile care au scopul de a adăuga culoare și amestecurile care
     sunt colorate. Amestecurile colorate nu se încadrează în definiția pentru „vopsea”. Nu au fost
     prezentate date de piață sau date referitoare la incidente pentru alte amestecuri colorante
     personalizate și, prin urmare, o extindere a definiției fără date care să susțină această extindere
     nu ar fi justificată.
     Alte observații au sugerat eliminarea trimiterii la „cantități limitate” din definiția pentru
     „vopsele personalizate”. Comisia consideră că această specificație este necesară pentru a
     defini în mod clar conceptul de vopsea personalizată, deoarece în absența acesteia o cantitate
     nelimitată de vopsele personalizate ar putea fi introdusă pe piață, ceea ce ar conduce la un
     scenariu de risc diferit. În același timp, orice limită specifică ar fi fost arbitrară și nejustificată,
     ținând cont de faptul că definiția ar trebui să corespundă unor scenarii diferite.
     În plus, s-a propus includerea „vopselelor și cernelurilor industriale personalizate” în definiția
     pentru vopselele personalizate în conformitate cu articolul 25 alineatul (8) al treilea paragraf
     și cu punctul (5) din secțiunea 2.4 din partea A din anexa VIII, având în vedere că la punctul
     de vânzare sunt disponibili pigmenți sau culori de amestec și pentru segmentul industrial.
     Având în vedere lipsa de dovezi privind necesitatea unei derogări pentru aceste vopsele și
     primirea cu întârziere a cererii, Comisia nu consideră justificată extinderea derogării.
     Chestiunile legate de vopselele personalizate au fost discutate, de asemenea, cu grupul de
     experți consultat și citat mai sus și majoritatea experților au preferat să nu extindă
     simplificarea în niciun fel.

RO                                                      3                                                       RO
 ---pagebreak---      Au fost exprimate observații cu privire la acordarea unei mai mari flexibilități în ceea ce
     privește includerea identificator(ilor) unic(i) de formulă (UFI) pe alte părți ale ambalajului (de
     exemplu deasupra, pe capac) în loc de secțiunea pentru informații suplimentare de pe etichetă
     sau pe ambalajul amplasat cu alte elemente de etichetare în conformitate cu articolul 29
     alineatul (4a) și secțiunea 5.3. partea A din anexa VIII. Comisia este de părere că dispozițiile
     actuale permit o flexibilitate suficientă în ceea ce privește localizarea UFI.

     3.       ELEMENTELE JURIDICE ALE ACTULUI DELEGAT
     Actul juridic modifică Regulamentul (CE) nr. 1272/2008. Temeiul juridic al prezentului act
     delegat este articolul 53 alineatul (1) din Regulamentul (CE) nr. 1272/2008.

RO                                                   4                                                    RO
 ---pagebreak---                       REGULAMENTUL DELEGAT (UE) …/… AL COMISIEI

                                                    din 31.8.2020

      de modificare a articolului 25 din Regulamentul (CE) nr. 1272/2008 al Parlamentului
     European și al Consiliului privind clasificarea, etichetarea și ambalarea substanțelor și a
                     amestecurilor, în ceea ce privește vopselele personalizate

                                          (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Regulamentul (CE) nr. 1272/2008 al Parlamentului European și al Consiliului
     din 16 decembrie 2008 privind clasificarea, etichetarea și ambalarea substanțelor și a
     amestecurilor, de modificare și de abrogare a Directivelor 67/548/CEE și 1999/45/CE, precum
     și de modificare a Regulamentului (CE) nr. 1907/20065, în special articolul 53 alineatul (1),
     întrucât:
     (1)    Regulamentul (CE) nr. 1272/2008 a fost modificat prin Regulamentul (UE) 2017/542
            al Comisiei6 pentru a adăuga anumite cerințe în scopul transmiterii de informații
            referitoare la răspunsul în situații de urgență privind sănătatea și pentru a include un
            „identificator unic de formulă” (UFI) în informațiile suplimentare furnizate pe eticheta
            unui amestec periculos. Importatorii și utilizatorii din aval trebuie să înceapă să se
            conformeze cerințelor în etape, conform unei serii de date calendaristice de
            conformitate, în funcție de utilizarea pentru care un amestec este introdus pe piață.
     (2)    Sectorul vopselelor a ridicat o preocupare specifică în ceea ce privește funcționalitatea
            cerințelor referitoare la răspunsul în situații de urgență privind sănătatea în cazul
            vopselelor formulate în cantități limitate și personalizate pentru un consumator
            individual sau utilizator profesionist la punctul de vânzare. Pentru a satisface cererea
            clienților pentru anumite nuanțe de vopsea foarte specifice, formulatorii pot primi
            cereri de formulare și de livrare pentru un număr aproape nelimitat de compoziții
            diferite. Prin urmare, conformitatea cu cerințele referitoare la răspunsul în situații de
            urgență privind sănătatea le-ar solicita formulatorilor fie să transmită informații și să
            creeze în prealabil UFI pentru un număr extrem de mare de vopsele pentru toate
            combinațiile posibile de culori, multe dintre acestea nefiind niciodată furnizate în
            realitate, fie să amâne fiecare furnizare la punctul de vânzare până când informațiile ar
            fi fost transmise și UFI create. Oricare dintre aceste abordări ar impune o sarcină
            disproporționată asupra industriei vopselelor personalizate.
     (3)    Pentru a evita o sarcină administrativă disproporționată, în special pentru
            întreprinderile mici și mijlocii, în ceea ce privește vopselele personalizate, cerințele
            urmează să fie modificate prin Regulamentul delegat (UE) YYYY/XXX al Comisiei

     5
             JO L 353, 31.12.2008, p.1.
     6
             Regulamentul (UE) 2017/542 al Comisiei din 22 martie 2017 de modificare a Regulamentului (CE) nr.
             1272/2008 al Parlamentului European și al Consiliului privind clasificarea, etichetarea și ambalarea
             substanțelor și a amestecurilor, prin adăugarea unei anexe privind informațiile armonizate referitoare la
             răspunsul în situații de urgență privind sănătatea (JO L 78, 23.3.2017, p. 1).

RO                                                          5                                                            RO
 ---pagebreak---             [OP: a se introduce trimiterea la Regulamentul delegat al Comisiei ... de modificare a
            Regulamentului (CE) nr. 1272/2008 al Parlamentului European și al Consiliului
            privind clasificarea, etichetarea și ambalarea substanțelor și a amestecurilor în
            vederea îmbunătățirii funcționalității cerințelor privind informațiile referitoare la
            răspunsul în situații de urgență privind sănătatea, C(2020)5759] pentru a prevedea
            posibilitatea de a excepta vopselele personalizate de la obligațiile de notificare din
            anexa VIII la Regulamentul (CE) nr. 1272/2008 și de la obligația de a crea UFI
            prevăzută în anexa menționată. Cu toate acestea, pentru a permite centrelor de
            informare toxicologică să formuleze un răspuns adecvat în situații de urgență privind
            sănătatea, amestecurile individuale conținute în vopselele personalizate trebuie să facă
            obiectul tuturor cerințelor din anexa VIII.
     (4)    Ținând cont de cele de mai sus, este necesar să se modifice articolul 25 din
            Regulamentul (CE) nr. 1272/2008 pentru a se stabili o regulă referitoare la vopselele
            personalizate pentru care nu au fost notificate informații și nu au fost create UFI
            corespunzătoare, care să impună ca UFI-urile pentru toate amestecurile conținute în
            vopseaua personalizată să fie indicate pe eticheta vopselei personalizate. În plus, dacă
            concentrația unui amestec cu un UFI conținut de vopseaua personalizată depășește 5
            %, concentrația trebuie să fie inclusă în informațiile suplimentare indicate pe eticheta
            vopselei personalizate, deoarece este mai probabil ca amestecurile cu o astfel de
            concentrație din vopselele personalizate să fie mai relevante pentru răspunsurile în
            situații de urgență privind sănătatea.
     (5)    Ținând cont de faptul că se apropie data de conformitate a amestecurilor pentru
            utilizare de către consumatori și profesioniști de 1 ianuarie 2021, prevăzută în anexa
            VIII la Regulamentul (CE) nr. 1272/2008, precum și faptul că prezentul regulament
            permite tuturor sectoarelor să fie în conformitate cu anexa menționată, prezentul
            regulament trebuie să intre în vigoare cât mai curând posibil.
     (6)    Prin urmare, Regulamentul (CE) nr. 1272/2008 ar trebui modificat în consecință.
     ADOPTĂ PREZENTUL REGULAMENT:

                                               Articolul 1
     La articolul 25 din Regulamentul (CE) nr. 1272/2008, se adaugă următorul alineat:
             „8. În cazul unei vopsele personalizate pentru care nu au fost trimise informații în
             conformitate cu anexa VIII și pentru care nu a fost creat un identificator unic de
             formulă, identificatorii unici de formulă ai tuturor amestecurilor conținute în
             vopseaua personalizată într-o concentrație de peste 0,1 % și care fac obiectul
             notificării în temeiul articolului 45 trebuie să fie incluși în informațiile suplimentare
             de pe eticheta vopselei personalizate, în același loc și enumerați în ordinea
             descrescătoare a concentrației amestecurilor în vopseaua personalizată, în
             conformitate cu dispozițiile din anexa VIII partea A secțiunea 5.
             În cazurile care fac obiectul primului paragraf, dacă concentrația unui amestec cu un
             identificator unic de formulă din vopseaua personalizată este mai mare de 5 %,
             concentrația amestecului în cauză trebuie să fie, de asemenea, inclusă în informațiile
             suplimentare de pe eticheta vopselei personalizate lângă identificatorul său unic de
             formulă, în conformitate cu anexa VIII partea B secțiunea 3.4.
             În sensul prezentului alineat, „vopsea personalizată” înseamnă o vopsea care este
             formulată în cantități limitate și care este personalizată pentru un consumator

RO                                                  6                                                    RO
 ---pagebreak---               individual sau utilizator profesionist la punctul de vânzare prin nuanțare sau prin
              amestecare de culori.”

                                                Articolul 2
     Prezentul regulament intră în vigoare în ziua următoare datei publicării în Jurnalul Oficial al
     Uniunii Europene.

     Prezentul regulament este obligatoriu în toate elementele sale și se aplică direct în toate statele
     membre.
     Adoptat la Bruxelles, 31.8.2020

                                                   Pentru Comisie
                                                   Președinta
                                                   Ursula VON DER LEYEN

RO                                                   7                                                     RO